ཟླ་འདིའི་ཕྱི་ཚེས་༣ཉིན་འབར་མའི་ཡཱང་ཨོང་རྫོང་ཨིན་སན་ཁྲིམས་ཁང་གིས།རྒྱལ་སྤྱིའི་རོ་ཊར་གསར་ཁང་གི་ས་གནས་གསར་འགོད་པ་རང་ལོ་༣༢ཡིན་པའི་ཝ་ལུན་དང་།ལོ་༢༨ཡིན་པའི་ཀཱ་སོའུ་ཨོ་གཉིས་ལ་ལོ་༧རེའི་བཙོན་འཇུག་ཁྲིམས་ཐག་བཅད་ཡོད་པ་རེད།ཕྱི་ལོ་༢༠༡༧ཟླ་༩ནང་འབར་མ་གཞུང་དམག་གིས་ཨིན་ཊིན་གྲོང་ཚོ་ནང་ཁ་ཆེ་བ་མི་༡༠དམར་གསོད་བྱས་པའི་སྐོར་ལ་ཁོང་གཉིས་ཀྱིས་གནས་ཚུལ་འཚོལ་སྡུད་བྱེད་སྐབས།ཟ་ཁང་ཞིག་ཏུ་རྒྱུས་མེད་དམག་ཆས་གྱོན་པའི་མི་གཉིས་ཡོང་སྟེ།དམར་གསོད་བྱས་པ་དེའི་བདེན་དཔང་ཡིན་ཟེར་ནས་གཞུང་འབྲེལ་ཡིག་ཆ་འགའ་སྤྲད་ཡོད་པ་དང་།ཕྱིས་སུ་ཉེན་རྟོག་པས་གསར་འགོད་པ་དེ་གཉིས་ཀྱིས་གཞུང་འབྲེལ་གསང་བའི་ཡིག་ཆ་རྐུ་འཁྱེར་བྱས་པའི་ཉེས་མིང་འོགགནས་ཚུལ་དེ་བརྒྱུད་ལམ་དུ་མ་སྤེལ་གོང་ལ་གསར་འགོད་པ་གཉིས་འཛིན་བཟུང་བྱས་ཡོད་པ་རེད།